D Chernstadt isch ab em spoote 19. Joorhundert als Industristandort entstande, un Rhyfälde isch bis hüt induschtriel prägt, au wenn numme no en chlyne  Deil vo de Bevölcherig in de Grossindustri schaffe duet. Wichtig isch hüt au de 3. Sektor un bsunders medizinischi Yyrichtige. In de Dörfer um Rhyfälde ume wird au no e weng Landwirtschaft betrybe. Z Rhyfälde git's hüt öbe 8.800 Arbetsblätz; öbe 4.500 Mänsche pendle vo Rhyfälde uss in d Regio un in d Schwiiz[16]. Syt 2010 isch s Neui Wasserchraftwerch Rhyfälde in Betrieb, wo bis 2012 ganz fertiggstellt werde söll, un mit 600 Mio. kWh im Joor über dreimool mee Strom produziere söll wie s alti mit 185 Mio. kWh. 2010/2011 isch s Alti Wasserchraftwerch abgschalte un abgrisse worde.